- ዮሃኒሳ ኣጁታ
- <
- 15
- >

15
ዉርሴꬃ ቦሻታ ኦይኪዳ ኪታንቻታ
1 ታኒ ሃራ ዎልቃማ ማላታ ሳሎ ቦላ ቤያዲስ፤ ጾሳ ሃንቆይ ኢስታን ፖሌታናስ ዉርሴꬅ ጊዲዳ ላፑን ቦሻታ ኦይኪዳ ላፑን ኪታንቻታ ቤያዲስ።
2 ሄሳፌ ጉዬ ታማራ ዋላኬቲዳ ማስቶቴ ኣባ ሚሳቲዛ ሚሽ ቤያዲስ፤ ሄሳꬆካ ሄ ዶኣዛኔ ኢዛ ሚስሌዛ ኢዛ ሱንꬃ ቁጹሬዛ ማላታ ጾኒዳይታ ቤያዲስ፤ ጾሲ ኢስታስ ኢሚዳ ዲꬃ ማላ ባጋና ጌቴቲዛይሳ ኦይኪዲ ማስቶቴ ሚሳቲዛ ኣባ ኣቻን ኤቂዳ። 3 ጾሳ ኦሳንቻ ሙሴ ዬꬂኔ ዶርሳዛ ማዛሙሬ፥
«ኡባ ዳንዳይዛ ጎዳ ጾሶ!
ኔ ኦሶይ ጊታኔ ማላሊሲዛዛ፤
ዴሬ ካዎዞ!*ዴሬ ካዎዞ፡ ዴሬ ካዎዞ ጊዛይሳ ኢሲ ኢሲ ቢርሼꬃቲ ዎዴታ ካዎዞ ጌቴስ።
ኔ ኦጌይ ሊኬኔ ቱማ። ኬሳ 15፡1
4 ጎዶ፥ ኔስ ባቦንታ ኣሲኔ
ኔ ሱንꬅ ቦንቾንታ ኣሲ ኦኔ?
ኔኒ ኔርካ ጌሻ፤
ኔ ቱማ ፒርዳይ
ቆንጪዳ ጊሻስ
ዴሬቲ ዉሪ ዪዲ
ኔ ሲንꬃን ኔስ ጎይናና»
ጊ ዬጺዳ። ኤር 10፡7፤ ማዛ 86፡9
5 ሄሳፌ ጉዬ ታ ዛራ ጼሊሺን ካሴ ማርካቴꬃ ዱንካኔ ጊዲዳይሲ ጾሳ ኬꬂ ሳሎን ዶዬቲዴስ። ኬሳ 38፡21 6 ላፑን ቦሻታ ኦይኪዳ ላፑን ኪታንቻቲ ጾሳ ኬꬃፌ ኬዚዳ፤ ኢስቲ ጌሽ ጊዲዲ ጾልቂዛ ቦꬃ ማይኦ ማይኢዳ፤ ዎርቃፌ ኦሴቲዳ ዳንጮ ማላ ማይኦ ቲራ ቦላ ቃቺዳ። 7 ኦይዱ ዶኣታፔ ኢሶይ ላፑን ኪታንቻታስ ሜርናፔ ሜርናስ ዲዛ ጾሳ ሃንቆይ ኢስታን ኩሚ ኡቲዳ ላፑን ዎርቃ ጹኣታ ኢሚዴስ። 8 ጾሳ ኬꬃይካ ጾሳ ቦንቾፌኔ ኢዛ ዎልቃፌ ዴንዲዳይሳን ጩዋይ ኢዛን ኩሚዴስ፤ ላፑን ኪታንቻቲ ባ ኩሼን ኦይኪዳ ላፑን ቦሻቲ ፖሌታና ጋካናስ ኦኒካ ጾሳ ኬꬃ ጌላናስ ዳንዳይቤና። ኬሳ 40፡34፤ 1ካዎ 8፡10-11፤ 2ታሪ 5፡11-14፤ ኢሳ 6፡4

- ዮሃኒሳ ኣጁታ
- <
- 15
- >

*15:3 ዴሬ ካዎዞ፡ ዴሬ ካዎዞ ጊዛይሳ ኢሲ ኢሲ ቢርሼꬃቲ ዎዴታ ካዎዞ ጌቴስ።

15:3 ኬሳ 15፡1

15:4 ኤር 10፡7፤ ማዛ 86፡9

15:5 ኬሳ 38፡21

15:8 ኬሳ 40፡34፤ 1ካዎ 8፡10-11፤ 2ታሪ 5፡11-14፤ ኢሳ 6፡4

© 2024 TWFTW