- ዛሬꬆ
- <
- 34
- >

34
ሙሴ ሃይቆ
1 ሙሴይ ሞኣቤፔ ዴንዲ ፑዴ ኔቦ ዙማ ቦላ ኬዚዴስ፤ ኢያርኮፌ ኣርሼይ ሞኪዛ ባጋራ ዲዛ ፑዴ ፒዝጋ ዙማ ጼራ ጋኪዴስ፤ ኢዚ ሄን ዲሺን ጎዳይ ጋላኣዴፔ ቢዲ ዳኔ ጋካናስ ዲዛ ቢታ ኡባ ቤሲዴስ። 2 ኒፍታሌሜ ቢታ፥ ኤፍሬሜኔ ሚናሴ ቢታ ኡባ ኣርሼይ ዉሊዛ ባጋራ ዲዛ ዎጋ ጊታ ኣባ *ኣርሼይ ዉሊዛ ባጋራ ዲዛ ዎጋ ጊታ ኣባ ጊዛይሲ ሜዲቴራኔ ኣባ ቤሴስ። ጋጻ ጋካናስ ዲዛ ዩሁዳ ቢታ፥ 3 ኔጌቤኔ ዛምባይ ዲዛ ኢያርኮ ሾባፌ ቢዲ ዞኣሬ ጋካናስ ዲዛሶ ኡባ ቤሲዴስ። 4 ጎዳይ ሙሴስ፥ «ኣብራሜስ፥ ዪሳቃሲኔ ያቆቤስ፥ ‹ታ ኢንቴ ዜሬꬃታ ላቲሳና› ጋ ጫቂዳ ቢታያ ሃኖኮ! ሄኮ ኔኒ ኔ ኣይፌራ ቤኣና ማላ ኦꬃዲስ፤ ጊዶ ኣቲን ኔ ጌላካ» ጊዴስ። ሜꬌ 12፡7፤ 26፡3፤ 28፡13
5 ሄሳ ጊሻስ ጎዳ ኦሳንቻ ሙሴይ ሞኣቤ ቢታን ዲሼ ጎዳይ ኢዛስ ዮቲዳ ማላ ሄን ሃይቂዴስ። 6 ጎዳይ ሙሴ ኣሃ ሞኣቤ ዴሬን ዲዛ ቤቲ-ፔኦሬ ካታማፔ ሲንꬃን ዲዛ ሾባን ሞጊዴስ፤ ጊዶ ኣቲን ኢዚ ሞጌቲዳሶ ሻኪ ኤሪዛ ኣሲ ሃች ጋካናስ ቤቲቤና። 7 ሙሴይ ሃይቂሺን ኢዛስ ላይꬃይ 120፤ ጊዶ ኣቲን ኢዛ ኣይፌይ ዶልጁሚቤና፤ ኢዛ ዎልቃይካ ዳቡርቤና። 8 ኢስራኤሌ ኣሳይ ሙሴስ ሚቻይ ኣꬋና ጋካናስ ሄꬑ ታሙ ጋላስ ጋካናስ ሞኣቤ ዴምባን ካዮቲሼ ዬኪዴስ።
9 ባ ኦላን ኢዚ ኦꬃና ማላ ሙሴይ ናዌ ና ኢያሶ ቦላ ባ ኩሼ ዎꬂዲ ሹሚዳ ጊሻስ ኢያሶይ ኣꬎ ኤራቴꬃኒኔ ኣያናን ኩሚዴስ፤ ኢስራኤሌ ኣሳይ ኢያሶስ ኣዛዜቲዴስ፤ ጎዳይ ሙሴ ባጋራ ኢስታስ ኢሚዳ ኣዛዞዛካ ናጊዳ።
10 ኣሲ ኣሳራ ሃሳይዛ ማላ ጎዳራ ሃሳይዳ ሙሴ ማላ ናቤይ ኢስራኤሌ ቢታን ዴንዲቤና። ኬሳ 33፡11 11 ጎዳይ ጊብጼ ካዎዛኮ፥ ኢዛራ ኦꬂዛ ሃላቃታኮኔ ኩሜꬃ ኣሳኮ ዬዲዲ ኢዛ ባጋራ ኦራꬂኔ ማላሊሲዛ ሚሽ ኡባ ኦꬂዳ ሙሴ ማላ ሃራ ናቤይ ኦኒካ ዴና። 12 ሙሴይ ኢስራኤሌ ኣሳ ኡባ ሲንꬃን ኦꬂዳይሳ ማላ ዎልቃማኔ ባቢሲዛ ማላታታ ኦꬂዳ ሃራ ናቤይ ሙሌካ ዴና።

- ዛሬꬆ
- <
- 34
- >

*34:2 ኣርሼይ ዉሊዛ ባጋራ ዲዛ ዎጋ ጊታ ኣባ ጊዛይሲ ሜዲቴራኔ ኣባ ቤሴስ።

34:4 ሜꬌ 12፡7፤ 26፡3፤ 28፡13

34:10 ኬሳ 33፡11

© 2024 TWFTW