- ዬꬃ ማጻፋ
- <
- 118
- >

118
1 ኢዚ ኪያኔ ኢዛ ሲቆይ
ሜርናስ ጊዲዳ ጊሻስ
ጎዳ ጋላቲቴ!1ታሪ 16፡34፤ 2ታሪ 5፡13፤ 7፡3፤ ኢዝ 3፡11፤ ማዛ 100፡5፤ 106፡1፤ 107፡1፤ 136፡1፤ ኤር 33፡11
2 ኢስራኤሌ ኣሳይ፥
«ኢዛ ሲቆይ ሜርናሳ» ጎ።
3 ኣሮኔ ዜሬꬃቲ፥
«ኢዛ ሲቆይ ሜርናሳ» ጌቶ።
4 ጎዳስ ያዪዛይቲ ኡባይ፥
«ኢዛ ሲቆይ ሜርናሳ» ጌቶ።
5 ታኒ ኡንኤቲዳ ዎዴ
ጎዳኮ ዋሳዲስ፤
ሂስቲን ኢዚ ታ ዋሶዛ ኣሊዲ
ታና ኡንኦፌ ኬሲዴስ።
6 ጎዳይ ታናራ ዲዛ ጊሻስ
ታኒ ያዪኬ።
ኣሲ ታና ኣይ ኦꬃኔ?ኢብ 13፡6
7 ጎዳይ ታና ማዳናስ
ታናራ ዴስ፤
ታ ሞርኬታ ጾኔቴꬃ
ታኒ ኣይፌን ቤኣና።
8 ኣሳን ኣማኔቴꬃፌ
ጎዳን ኣማኔቴꬃይ ሎኦ።
9 ዳናታን ኣማኔቴꬃፌ
ጎዳን ኣማኔቴꬃይ ሎኦ።
10 ካዎቴꬃቲ ኡባይ
ታና ዶዲዳ፤
ጊዶ ኣቲን ጎዳ ሱንꬃን
ታኒ ኢስታ ጾናዲስ።
11 ኢስቲ ታና ኡባሶራ
ዶዲ ኦይኪዳ፤
ጊዶ ኣቲን ጎዳ ሱንꬃን
ታኒ ኢስታ ጾናዲስ።
12 ኢስቲ ታና
ማꬂ ዶዲዛ ማላ ዶዲዳ፤
ጊዶ ኣቲን ኣጉንꬂ
ኤጺዛ ማላ
ኤጺ ꬋይዳ፤
ጎዳ ሱንꬃን
ታኒ ኢስታ ጾናዲስ።
13 ታና ሱጊን ኩንዳናስ
ጋንዲጋራዲስ፤
ጊዶ ኣቲን ጎዳይ
ታና ማዲዴስ።
14 ጎዳይ ታስ
ሚኖቴꬂኔ ዬꬃ፤
ታና ኣሺዛይ ኢዛ። ኬሳ 15፡2፤ ኢሳ 12፡2
15 ጺሎታ ዱንካኔ ጊዶን
ጾኖ ኢሊሊሲኔ
ኡፋይሳ ዬꬂ፥
«ጎዳ ኡሻቻ ኩሼይ
ዎልቃማ ሚሽ
ኦꬂዴስ!» ጊሼ ሴቴቴስ።
16 ጎዳ ኡሻቻ ኩሼይ
ꬎቁ ꬎቁ ጊዴስ!
ጎዳ ኡሻቻ ኩሼይ
ዎልቃማ ሚሽ ኦꬂዴስ።
17 ታኒ ሃይቂኬ
ሼምፖራ ፓጻ ዴኣና፤
ጎዳይ ኦꬂዳ ኦሶ
ቡሮፔካ ኣዋጃና።
18 ጎዳይ ታና ኬሂ ቃጻይዴስ፤
ጊዶ ኣቲን ሃይቆስ
ኣꬂ ኢሚቤና።
19 ታኒ ጊዶ ጌላዳ
ጎዳ ጋላታና ማላ
ጺሎቴꬃ ፔንጌታ
ኣኔ ታስ ዶይቴ!
20 ሃይሲ ጎዳ ፔንጌ፤
ኢዛራ ጺሎቲ ጻላ ጌላና።
21 ኔኒ ታስ ሲዪዳ ጊሻሲኔ
ጾኖ ኢሚዳ ጊሻስ
ታኒ ኔና ጋላታይስ።
22 ጊምቢዛይቲ ካꬊዲ
ኢጺዳ ሹቻይ
ጉላስ ሁኤን ዎꬂዛ
ሹች ጊዲዴስ። ሉቃ 20፡17፤ ሃዋ 4፡11፤ 1ጴጽ 2፡7
23 ሃይሲካ ጎዳ ኦሶ፤
ቃሴ ኑ ኣይፌሲካ
ማላሊሲዛ ሚሻ። ማቶ 21፡42፤ ማር 12፡10-11
24 ሃይሲ ጋላሳይ
ጎዳይ ኦꬂዳ ጋላሳ፤
ኣኔ ኑኒ ኢዛን
ኡፋዬቶሲኔ ኢሊሎስ።
25 ኣቤት ጎዳዉ!
ሃኢ ኑና ኣሻርኪ!
ኣቤት ጎዳዉ!
ሃኢ ኑስ ኢንጄሳርኪ!ማቶ 21፡9፤ ማር 11፡9፤ ዮሃ 12፡3
26 ጎዳ ሱንꬃን ዪዛ ኣሲ
ኣንጄቲዳይሳ ጊዶ!
ኑኒ ጎዳ ኬꬃን
ኢንቴና ኣንጆስ። ማቶ 21፡9፤ 23፡39፤ ማር 11፡9፤ ሉቃ 13፡35፤ 19፡38፤ ዮሃ 12፡13
27 ጎዳይ ጾሳ፤
ኢዚ ኑስ ፖኢሲዴስ፤
ጪሊላ ሚꬃ ሃጋታ ኦይኪቴ፤
ያርሾ ያርሺዛሶዛ ቦላ ዲዛ
ካጬታኮ ጋካናስ ኬዚቴ፤
ባኣሌ ቦንቺቴ።
28 ኔኒ ታ ጾሳ፤
ታኒ ኔና ጋላታና፤
ኔኒ ታ ጾሳ፤
ታኒ ኔና ጊታሳና።
29 ኢዚ ኪያ ጊዲዳ ጊሻስ
ጎዳ ጋላቲቴ!
ኢዛ ሲቆይ ሜርናሳ።

- ዬꬃ ማጻፋ
- <
- 118
- >

118:1 1ታሪ 16፡34፤ 2ታሪ 5፡13፤ 7፡3፤ ኢዝ 3፡11፤ ማዛ 100፡5፤ 106፡1፤ 107፡1፤ 136፡1፤ ኤር 33፡11

118:6 ኢብ 13፡6

118:14 ኬሳ 15፡2፤ ኢሳ 12፡2

118:22 ሉቃ 20፡17፤ ሃዋ 4፡11፤ 1ጴጽ 2፡7

118:23 ማቶ 21፡42፤ ማር 12፡10-11

118:25 ማቶ 21፡9፤ ማር 11፡9፤ ዮሃ 12፡3

118:26 ማቶ 21፡9፤ 23፡39፤ ማር 11፡9፤ ሉቃ 13፡35፤ 19፡38፤ ዮሃ 12፡13

© 2024 TWFTW